मां उसी अक्खियां बंद कीते दे दिक्खिये समझदी जे सेई गेई ऐ तां उठी ऐ जंदी उठी। उन्दे जाने दे परैन्त ओ अक्खियां खोली ओड़दी। सोचदी कदें थोड़े चिरें लेई होर बिन्द हारा होर मेरे कोल रौन्दियां तां। तां किन्ना चंगा होंदा। ते हुन मां होर जिसले ओदे कोल आई बौन्दियां न। तां उसी उनेगी अपने कोल बैठे दे दिक्खियै इक अजीब नेई घुटन होंदी ते ओ सोचदी-“ए मिगी कल्लें की नई छोड़दे-में कोई दुध पींदा न्यानी थोड़ी आं।” ओ आक्खना चांहदी पर चिढ़ कन्ने आक्खना चांहदे होई बी ओदी जुबान बन्द गै रेई।